onAPSTIPRINU

Centrālās finanšu un līgumu aģentūras

Projektu atlases departamenta direktore

*(elektroniskais paraksts)* A. Abu-Junese

(datums skatāms laika zīmogā)



**Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.2. pasākuma “RIS3 pētniecības un inovācijas centri” projektu iesniegumu atlases nolikums**

|  |  |  |
| --- | --- | --- |
| Specifiskā atbalsta mērķa vai pasākuma īstenošanu reglamentējošie Ministru kabineta noteikumi | Ministru kabineta 2025. gada 4. februāra noteikumi Nr. 88 Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.2. pasākuma “RIS3 pētniecības un inovācijas centri” īstenošanas noteikumi (turpmāk – SAM MK noteikumi). | |
| Finanšu nosacījumi | Pasākumam plānotais kopējais attiecināmais finansējums ir 42 468 679 *euro* (tostarp elastības finansējums – 6 698 385 *euro*), tai skaitā ERAF finansējums – 36 098 377 *euro* (tostarp elastības finansējums – 5 693 628 *euro*) un valsts budžeta līdzfinansējums – 6 370 302 *euro* (tostarp elastības finansējums – 1 004 757 *euro*).  Projekta iesniegumā kopējo attiecināmo finansējumu plāno ne vairāk kā 35 770 294 *euro* apmērā, ko veido ERAF finansējums – 30 404 749 *euro* apmērā un valsts budžeta līdzfinansējums – 5 365 545 *euro* apmērā.  Atbilstoši SAM MK noteikumu 53. punktam, ar saimniecisku darbību saistītas kombinēta atbalsta projekta daļas īstenošanai nepieciešamo līdzfinansējumu 50 procentu apmērā finansējuma saņēmējs un sadarbības partneris nodrošina no finansējuma saņēmēja un sadarbības partnera rīcībā esošā saimnieciskās darbības rezultātā gūtā privātā finansējuma, kredītresursu līdzekļiem vai citiem privātiem finanšu resursiem, par kuriem nav saņemts nekāds publiskais atbalsts, tai skaitā nav saņemts valsts vai pašvaldību galvojums vai valsts vai pašvaldību kredīts ar atvieglotiem nosacījumiem.  Maksimālā ERAF atbalsta intensitāte ir 85 % no kopējām attiecināmajām izmaksām.  Katram projekta iesniedzējam un sadarbības partnerim pieejamais kopējais attiecināmais finansējums nevar pārsniegt SAM MK noteikumu 20. punktā noteikto.  Atbilstoši SAM MK noteikumu 38. punktam, projekta izmaksas ir attiecināmas:   1. sākot ar SAM MK noteikumu spēkā stāšanās dienu, ja īsteno ar saimniecisko darbību nesaistītu projektu vai ar saimniecisko darbību nesaistītu kombinēta atbalsta projekta daļu, kā arī īstenojot SAM MK noteikumu 32.1. apakšpunktā minētās tehniskās priekšizpētes ietvaros atbalstāmās darbības. Projekta iesniegumā neiekļauj un finansējumu nepiešķir pirms projekta iesnieguma iesniegšanas sadarbības iestādē pabeigtām darbībām; 2. no dienas, kad projekta iesniegums iesniegts sadarbības iestādē, ja īsteno ar saimniecisko darbību saistītu kombinēta atbalsta projekta daļu, izņemot SAM MK noteikumu 32.1. apakšpunktā minētās tehniskās priekšizpētes ietvaros atbalstāmās darbības. | |
| Projektu iesniegumu atlases īstenošanas veids | Ierobežota projektu iesniegumu atlase | |
| Projekta iesnieguma iesniegšanas termiņš | No 2025. gada 24. aprīļa | līdz 2025. gada 25. jūnijam |

1. Prasības projekta iesniedzējam
2. Projekta iesniedzēji pasākuma ietvaros ir noteikti SAM MK noteikumu 18. punktā.
3. Projekta sadarbības partneris var būt saskaņā ar SAM MK noteikumu 18.2., 18.3., 18.4., 18.5. un 18.10. apakšpunktiem.
4. Atbalstāmās darbības un izmaksas
5. SAM pasākuma ietvaros ir atbalstāmas darbības, kas noteiktas SAM MK noteikumu 32. punktā.
6. Projekta iesniegumā plāno izmaksas atbilstoši SAM MK noteikumu 34., 35., 36., 37. un 38.punktiem.
7. Projektu īsteno saskaņā ar vienošanos par projekta īstenošanu, kas noslēgta starp finansējuma saņēmēju un sadarbības iestādi, bet ne ilgāk kā līdz 2029. gada 31. decembrim.
8. Izmaksu plānošanā jāņem vērā “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021. - 2027. gada plānošanas periodā”, kas pieejamas Eiropas Savienības fondu tīmekļa vietnē[https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada planosanas-perioda](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada%20planosanas-perioda).
9. Projektu iesniegumu noformēšanas un iesniegšanas kārtība
10. Projekta iesniegumu iesniedz Kohēzijas politikas fondu vadības informācijas sistēmā (turpmāk – Projektu portāls) <https://projekti.cfla.gov.lv/>. Ja nepieciešams labot, anulēt vai piešķirt lietotāju tiesības, projekta iesniedzējs iesniedz lietotāju tiesību veidlapu atbilstoši tīmekļvietnē <https://www.cfla.gov.lv/lv/par-e-vidi> norādītajam.
11. Projektu portālā aizpilda projekta iesnieguma datu laukus un pievieno šādus dokumentus:
    1. SAM MK noteikumu 27.7. apakšpunktā minēto ar pētniecības infrastruktūras attīstības plānu izvērtēšanas komisiju saskaņotu pētniecības infrastruktūras attīstības plānu;
    2. stratēģiski svarīgā projekta komunikācijas plānu, kas paredz nodrošināt vismaz viena plašāka mēroga publicitātes pasākumu mediju intereses un sabiedrības uzmanības piesaistīšanai;
    3. projekta iesniedzēja un sadarbības partnera apliecinājumu par atbilstību pētniecības un zināšanu izplatīšanas organizācijai;
    4. izmaksu un ieguvumu analīzi (atbilstoši atlases nolikuma 8. pielikuma modelim un 9. pielikuma aizpildīšanas metodikai) saskaņā ar SAM MK noteikumu 24.1. punkta nosacījumiem, ja projekta kopējās attiecināmās izmaksas, ieskaitot pievienotās vērtības nodokli, ir vismaz 1 000 000 *euro* (izmaksu un ieguvumu analīze ir jāpievieno tiem projekta iesniedzējiem, kas noteikti SAM MK noteikumu 20.1., 20.3., 20.4., 20.5., 20.6., 20.7., 20.9., 20.10. apakšpunktos);
    5. apliecinājums par saimnieciskās darbības, papildinošās saimnieciskās darbības veikšanu infrastruktūrā (kombinēta atbalsta projekta ietvaros apliecinājums ir jāiesniedz tikai par ar saimniecisku darbību nesaistīto projekta daļu (SAM MK noteikumu 29.2.1. apakšpunkts));
    6. papildu informāciju, kas nepieciešama projekta iesnieguma vērtēšanai, ja to nav iespējams integrēt projekta iesniegumā (ja attiecināms);
    7. projekta budžetā (projekta iesnieguma sadaļā “Projekta budžeta kopsavilkums”) norādīto izmaksu apmēru pamatojošus dokumentus (ja attiecināms):
       1. paredzēto materiāltehnisko līdzekļu un aprīkojuma izmaksu aprēķinus pamatojošus dokumentus (ja attiecināms);
       2. uzņēmuma/pakalpojumu līgumu izmaksu aprēķina atšifrējumu, kas pamato plānoto izmaksu apmēru uz vienu rādītāja vienību (informācija par veiktajām tirgus aptaujām, statistikas datiem, pieredzi līdzīgos projektos u. tml.) (ja attiecināms);
       3. pētniecības aprīkojuma un aparatūras uzstādīšanai nepieciešamās ēku un telpu pielāgošanas, atjaunošanas un pārbūves izmaksu aprēķinus pamatojošus dokumentus (ja attiecināms);
    8. vidējās svērtās publiskā finansējuma intensitātes aprēķināšanas pamatojumu un vidējās svērtās publiskā finansējuma intensitātes aprēķinu (SAM MK noteikumu 1. pielikums), ko veic atbilstoši SAM MK noteikumu 2. pielikumā minētajai vidējās svērtās publiskā finansējuma intensitātes aprēķināšanas metodikai, ja plāno īstenot kombinēta atbalsta projektu;
    9. dokumentus, kas apliecina īpašumtiesības atbilstoši SAM MK noteikumu 41.4. apakšpunktam (attiecināms, ja dokumenti nav pieejami valsts vienotajā datorizētajā zemesgrāmatā [www.zemesgramata.lv](https://www.zemesgramata.lv/));
    10. sadarbības līgumu ar sadarbības partneri, par pušu pienākumiem, tiesībām un atbildību projekta mērķa un rādītāju sasniegšanā, iekļaujot informāciju atbilstoši Ministru kabineta 2023.gada 13.jūlija noteikumiem Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.-2027. gada plānošanas periodā” un SAM MK noteikumu 26. punktu (ja attiecināms);
    11. dokumentāciju, kas apliecina sadarbības partnera īpašuma, turējuma, lietošanas, nomas vai valdījuma tiesības uz nekustamo īpašumu, intelektuālo īpašumu vai cita veida īpašumu, kurā tiks īstenotas projekta darbības (ja attiecināms un ja informācija par minētajām tiesībām nav pieejama publiskajos reģistros);
    12. sadarbības partnera parakstītu apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmās (ja attiecināms);
    13. apliecinājumu “Projekta iesniedzēja un sadarbības partnera informācija par saņemto un plānoto valsts atbalsu” (ja attiecināms);
    14. sadarbības partnera parakstītu apliecinājumu par komercdarbības atbalsta nosacījumu ievērošanu (ja attiecināms).
12. Projekta iesniegumā atsauces uz pielikumiem norāda precīzi, nodrošinot to identificējamību. Papildus minētajiem pielikumiem projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
13. Lai kvalitatīvi aizpildītu projekta iesniegumu, izmanto projekta iesnieguma aizpildīšanas metodiku (projektu iesniegumu atlases nolikuma (turpmāk – nolikums) 2. pielikums)*.*
14. Informācija par aktuālajiem makroekonomiskajiem pieņēmumiem un prognozēm, atbilstoši normatīvajiem aktiem publiskās un privātās partnerības jomā, ko projekta iesniedzējs izmanto sagatavojot projekta iesniegumu, pieejama <https://www.fm.gov.lv/lv/makroekonomiskie-pienemumi-un-prognozes?utm_source=https%3A%2F%2Fwww.google.com%2F> (publicētas 01.07.2024.).
15. Projekta iesniegumu sagatavo latviešu valodā. Ja kāda no projekta iesnieguma sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000. gada 22. augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
16. Projekta iesniegumā summas norāda *euro* ar precizitāti līdz diviem cipariem aiz komata.
17. **Projekta iesniegumu iesniedz līdz projektu iesniegumu iesniegšanas termiņa beigu datumam**.
18. Ja projekta iesniegums iesniegts pēc projektu iesniegumu iesniegšanas termiņa beigu datuma, tas netiek vērtēts. Sadarbības iestāde par to informē projekta iesniedzēju.
19. Projekta iesniedzējam pēc projekta iesnieguma iesniegšanas sadarbības iestādē, tiek nosūtīta Projektu portāla automātiski sagatavota elektroniskā pasta vēstule par projekta iesnieguma iesniegšanu.

IV. Projektu iesniegumu vērtēšanas kārtība

1. Projektu iesniegumu vērtēšanai sadarbības iestāde ar rīkojumu izveido Eiropas Savienības fondu 2021. – 2027. gada plānošanas perioda vadības likuma (turpmāk – Likums) 21. panta prasībām atbilstošu projektu iesniegumu vērtēšanas komisiju (turpmāk – vērtēšanas komisija), vērtēšanas komisijas sastāva izveidē ievērojot likuma “Par interešu konflikta novēršanu valsts amatpersonu darbībā” un Regulas Nr. 2024/2509[[1]](#footnote-2) 61. pantā noteikto.
2. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, kā arī ir atbildīgi par objektivitātes un konfidencialitātes ievērošanu.
3. Vērtēšanas komisijas locekļi projekta iesnieguma vērtēšanas laikā nav tiesīgi komunicēt ar projekta iesnieguma iesniedzēju par projekta iesnieguma vērtēšanu vai ar to saistītiem jautājumiem. Projekta iesniegums pēc tā iesniegšanas līdz sadarbības iestādes lēmuma par tā apstiprināšanu, apstiprināšanu ar nosacījumu vai noraidīšanu pieņemšanai nav precizējams.
4. Vērtēšanas komisija pēc projektu iesniegumu iesniegšanas termiņa beigām vērtē projektu iesniegumus saskaņā ar projektu iesniegumu vērtēšanas kritērijiem, ievērojot projektu iesniegumu vērtēšanas kritēriju piemērošanas metodikā noteikto (nolikuma 1. pielikums) un Projektu portālā aizpildot projekta iesnieguma vērtēšanas veidlapu.
5. Projekta iesnieguma atbilstību projektu vērtēšanas kritērijiem vērtē, vispirms izvērtējot kritērijus šādā secībā:
   1. vienotie kritēriji, vērtē balsstiesīgie sadarbības iestādes pārstāvji, kas ietverti vērtēšanas komisijā,
   2. vienotie izvēles kritēriji, vērtē balsstiesīgie sadarbības iestādes pārstāvji, kas ietverti vērtēšanas komisijā,
   3. specifiskie atbilstības kritēriji, vērtē visi balsstiesīgie vērtēšanas komisijas locekļi.
6. Vērtēšanas komisijas lēmums tiek atspoguļots vērtēšanas komisijas atzinumā par projekta iesnieguma virzību apstiprināšanai, apstiprināšanai ar nosacījumu vai noraidīšanai.
7. Pēc precizētā projekta iesnieguma saņemšanas sadarbības iestādē komisija izvērtē precizēto projekta iesniegumu atbilstoši kritērijiem, kuru izpildei tika izvirzīti papildu nosacījumi, kā arī kritērijiem, kuru vērtējumu maina precizētajā projekta iesniegumā ietvertā informācija, un aizpilda projekta iesnieguma vērtēšanas veidlapu Projektu portālā.

V. Lēmuma pieņemšanas un paziņošanas kārtība

1. Sadarbības iestāde, pamatojoties uz vērtēšanas komisijas sniegto atzinumu, pieņem lēmumu (turpmāk – lēmums) par:
   1. projekta iesnieguma apstiprināšanu;
   2. projekta iesnieguma apstiprināšanu ar nosacījumu;
   3. projekta iesnieguma noraidīšanu.
2. Lēmumu sadarbības iestāde pieņem 2 mēnešu laikā pēc projektu iesniegumu iesniegšanas beigu datuma.
3. Lēmumu par projekta iesnieguma apstiprināšanu ar nosacījumu pieņem, ja projekta iesniedzējam nepieciešams veikt sadarbības iestādes noteiktās darbības, lai projekta iesniegums pilnībā atbilstu projektu iesniegumu vērtēšanas kritērijiem un projektu varētu atbilstoši īstenot. Ja projekta iesniegums ir apstiprināts ar nosacījumu, projekta iesniedzējs veic tikai tās darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
4. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija vērtē projekta iesniegumu. Ja tiek konstatēta kāda no lēmumā noteikto nosacījumu neizpilde vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst kādam projektu iesniegumu vērtēšanas kritērijiem, precizētā projekta iesnieguma vērtēšanu neturpina. Pamatojoties uz vērtēšanas komisijas atzinumu par nosacījumu izpildi vai neizpildi, sadarbības iestāde izdod atzinumu par:
   1. lēmumā noteikto nosacījumu izpildi, ja precizētais projekta iesniegums iesniegts lēmumā noteiktajā termiņā un ar precizējumiem projekta iesniegumā ir izpildīti visi lēmumā izvirzītie nosacījumi;
   2. lēmumā noteikto nosacījumu neizpildi, atzīstot projekta iesniegumu par noraidāmu, ja kāds no lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā vai ja projekta iesniedzēja iesniegtās vai vērtēšanas komisijai pieejamās informācijas dēļ projekta iesniegums neatbilst projektu iesniegumu vērtēšanas kritērijiem.
5. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procesu.
6. Informāciju par apstiprināto projekta iesniegumu sadarbības iestāde publicē tīmekļa vietnē [www.esfondi.lv](http://www.esfondi.lv).

VI. Papildu informācija

1. Jautājumus par projekta iesnieguma sagatavošanu un iesniegšanu lūdzam:
   1. sūtīt uz tīmekļa vietnē <https://www.cfla.gov.lv/lv/2021-2027-programmas> norādītās kontaktpersonas elektroniskā pasta adresi vai [pasts@cfla.gov.lv](mailto:pasts@cfla.gov.lv) vai
   2. vērsties sadarbības iestādes Klientu apkalpošanas centrā (Meistaru ielā 10, Rīgā, vai zvanot pa tālruni +371 22099777).
2. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darbdienas līdz projektu iesniegumu iesniegšanas beigu termiņam.
3. Atbildes uz iesūtītajiem jautājumiem tiks nosūtītas elektroniski jautājuma uzdevējam.
4. Tehniskais atbalsts par projekta iesnieguma aizpildīšanu KPVIS e-vidē tiek sniegts sadarbības iestādes oficiālajā darba laikā, aizpildot sistēmas pieteikumu , rakstot uz [vis@cfla.gov.lv](mailto:vis@cfla.gov.lv) vai zvanot uz +371 20003306.
5. Aktuālā informācija par projektu iesniegumu atlasi un atbildes uz biežāk uzdotajiem jautājumiem ir pieejamas tīmekļa vietnē <https://www.cfla.gov.lv/lv/2021-2027-programmas>.
6. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
7. Saskaņā ar Likuma 26. pantu sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
   1. apzināti sniegusi nepatiesu informāciju, kas ir būtiska projekta iesnieguma novērtēšanai;
   2. īstenojot projektu, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi tiesības vienpusēji atkāpties no līguma par projekta īstenošanu;
   3. radījusi mākslīgus apstākļus vai apzināti sniegusi faktiskajiem apstākļiem būtiski neatbilstošu informāciju, lai gūtu priekšrocības salīdzinājumā ar citiem projektu iesniedzējiem vai lai sadarbības iestāde pieņemtu tai labvēlīgu lēmumu.

**Pielikumi:**

1. pielikums. Projekta iesnieguma vērtēšanas kritēriju piemērošanas metodika.

2. pielikums. Projekta iesniegumu aizpildīšanas metodika.

3. pielikums. Vienošanās par Eiropas Savienības fonda projekta īstenošanu.

4.pielikums. Kombinēta atbalsta veida projekta, finansējuma saņēmēja un sadarbības partnera daļas vidējās svērtās publiskā finansējuma intensitātes aprēķināšanas metodika un aprēķinu formas.

5.pielikums.Apliecinājums par saimnieciskas darbības, papildinošās saimnieciskas darbības veikšanu infrastruktūrā.

6.pielikums. Publiskā finansējuma ikgadējais uzraudzības un atgūšanas mehānisms Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.2. pasākuma "RIS3 pētniecības un inovācijas centri" projektos.

7. pielikums. Projekta izmaksu un ieguvumu analīzes modelis.

8. pielikums. Izmaksu un ieguvumu analīzes modeļa aizpildīšanas metodika.

9. pielikums. Apliecinājums par informētību attiecībā uz interešu konflikta jautājumu regulējumu un to integrāciju iekšējās kontroles sistēmā.

10.pielikums. Apliecinājums par atbilstību pētniecības un zināšanu izplatīšanas organizācijai.

11. pielikums. Projekta iesniedzēja un sadarbības partnera informācija par saņemto un plānoto komercdarbības atbalstu.

12. pielikums. Apliecinājums par komercdarbības atbalsta nosacījumu ievērošanu;

13. pielikums. Stratēģiski svarīgā projekta komunikācijas plāna forma.

*J. Skujeniece*

*j*[*olanta.skujeniece@cfla.gov.lv*](mailto:Jolanta.skujeniece@cfla.gov.lv)

*28559518*

1. Eiropas Parlamenta un Padomes 2024. gada 23. septembra Regula (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija). [↑](#footnote-ref-2)